stanford-oval/wikipedia huggingface dataset:
Eerik Pietarinen

| Eerik Pietarinen |
| --- | --- |
 Pietarinen Viron rallissa 2018.
Henkilötiedot
Syntynyt: 5. joulukuuta 1993 (ikä 30)
Kansalaisuus:   Suomi
WRC-ura
Aktiivivuodet:  2018–
Nykyinen talli:  Škoda Motorsport
Entiset tallit:  TGS Worldwide OÜ
Kilpailuja:  7
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  0
Ensimmäinen kilpailu:  Suomen ralli 2013
Eerik Pietarinen (s. 5. joulukuuta 1993) on suomalainen ralliautoilija.
Ura

Pietarinen voitti rallin SM-sarjan SM2-luokan suomenmestaruuden vuonna 2017. Vuonna 2018 hän voitti myös Baltic Rally Trophyn ja sen ohella SM1-luokan suomenmestaruuden. Ensimmäiset MM-rallinsa Pietarinen ajoi WRC4-luokan Fordilla Suomen MM-rallissa 2013, 2015 ja 2016. 2018 hän kilpaili Suomen rallissa Toni Gardemeisterin Skoda Fabia R5:lla sijoittuen yleiskilpailussa 11. sijalle ja voittaen WRC2-luokan.
Vuodesta 2017 Pietarisen kartanlukijana on toiminut Juhana Raitanen.
Rallin MM-sarjan tulokset

(Tulosselitteet)
Etelämeren seikkailija

| Etelämeren seikkailija> The Beachcomber |
| --- | --- |

Ohjaaja:  Muriel Box
Käsikirjoittaja:  Sydney Box
Perustuu:  W. Somerset Maughamin novelliin
Tuottaja:  William MacQuitty
Säveltäjä:  Francis Chagrin
Kuvaaja:  Reginald Wyer
Leikkaaja:  Jean Barker
Pääosat:   Glynis Johns  Robert Newton  Donald Sinden 
Valmistustiedot
Valmistusmaa:  Iso-Britannia
Tuotantoyhtiö:   London Independent Producers  J. Arthur Rank Organisation 
Levittäjä:  United Artists
Ensi-ilta:  1954
Kesto:  84 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Etelämeren seikkailija (The Beachcomber) on vuonna 1954 ensi-iltansa saanut romanttinen draamakomedia jonka on ohjannut Muriel Box ja käsikirjoittanut hänen miehensä Sydney Box. Se perustuu W. Somerset Maughamin novelliin.
Juoni

Ewart Gray saapuu Intian valtamerellä sijaitseville Welcome Islands -saarille, joilla hänen lisäkseen ainoat muut eurooppalaiset ovat lähetyssaarnaajat Martha ja Owen Jones sekä kunniallinen Ted, naismainen juoppo, jonka perhe elättää häntä jotta hän pysyisi poissa Englannista. Martha ja Ted ovat ovat epäsovinnainen pariskunta, mutta he joutuvat yhteen estääkseen koleran leviämisen.
Näyttelijät

| 0 | 1 | 2 |
| --- | --- | --- |
|  Glynis Johns  | … |  Martha Jones   |
|  Robert Newton  | … |  Edward Wilson, kunniallinen Ted   |
|  Donald Sinden  | … |  Ewart Gray   |
|  Walter Crisham  | … |  Vederala   |
|  Michael Hordern  | … |  päällikkö   |
|  Paul Rogers  | … |  pastori Owen Jones   |
|  Donald Pleasence  | … |  Tromp   |
|  Ronald Lewis  | … |  päällikön poika   |
|  Ah Chong Choy  | … |  Wang   |
|  Jean Rollins  | … |  Amao   |
|  Auric Lorand  | … |  Alfred   |
|  Tony Quinn  | … |  laivan kapteeni   |
|  Ronald Adam  | … |  Sir Henry Johnstone   |
Lähde:
Aiheesta muualla

Moore, Roger: Classic Film Review: “The Beachcomber (1954),” Maugham’s model for “The African Queen?” Movie Nation -blog.  30.1.2022. Viitattu 15.5.2022. (englanniksi)
The Beachcomber. Turner Classic Movies – TCM. Arkistoitu 25.2.2021. Viitattu 15.5.2022. (englanniksi)
Edinburghin herttua

Edinburghin herttua (engl. Duke of Edinburgh) on periytyvä päärinarvo, joka on perustettu neljästi vuodesta 1726 lähtien Yhdistyneen kuningaskunnan ja Ison-Britannian kuningaskunnan kuninkaallisen perheen jäsenelle. Arvonimen neljäs haltija oli prinssi Philip, jonka kuoltua huhtikuussa 2021 arvonimi periytyi hänen vanhimmalle pojalleen prinssi Charlesille. Vuonna 2023 kuningas Charles III nimesi veljensä Edwardin Edinburghin herttuaksi. Arvonimi on nimetty skotlantilaisen Edinburghin kaupungin mukaan.
Arvonimen haltijat

Sulkeissa on ilmoitettu vuodet, jolloin päärinarvo oli henkilön hallussa.
Arvonimen haltijat > Ensimmäinen perustaminen 1726

| Kuva | Nimi |
| --- | --- |
: prinssi Fredrik (1726–1751)
: prinssi Yrjö (1751–1760)
Herttuanarvo periytyi Fredrikiltä hänen pojalleen prinssi Yrjölle, mutta sulautui kruunuun, kun prinssistä tuli kuningas Yrjö III vuonna 1760.
Arvonimen haltijat > Toinen perustaminen 1866

| Kuva | Nimi |
| --- | --- |
: prinssi Alfred (1866–1900)
Arvonimen haltija oli kuningatar Viktorian toiseksi vanhin poika, myöhemmin Saksi-Coburgin ja Gothan herttua. Prinssi Alfredin jälkeen arvonimi lakkasi olemasta, koska hänen ainoa poikansa prinssi Alfred (1874–1899) kuoli ennen isäänsä.
Arvonimen haltijat > Kolmas perustaminen 1947

| Kuva | Nimi |
| --- | --- |
: prinssi Philip (1947–2021)
: prinssi Charles (2021–2022)
Prinssi Philipin kuoltua 9. huhtikuuta 2021 arvonimi periytyi hänen vanhimmalle pojalleen prinssi Charlesille. Kun Charlesista tuli kuningas 8. syyskuuta 2022, arvonimi sulautui kruunuun.
Arvonimen haltijat > Neljäs perustaminen 2023

| Kuva | Nimi |
| --- | --- |
: prinssi Edward (2023–)
Aiheesta muualla

Kuvia tai muita tiedostoja aiheesta Edinburghin herttua Wikimedia Commonsissa
Käännös suomeksi
Eumelos

Eumelos (m.kreik. Εὔμηλος, Eumēlos, lat. Eumelus) voi viitata seuraaviin antiikin kreikkalaisiin henkilöihin:
Eumelos, Ferain kuningas kreikkalaisessa mytologiassa
Eumelos Bosporoslainen (300-luku eaa.), Bosporoksen kuningas 309–304 eaa.
Eumelos Korinttilainen (700-luku eaa.), eeppinen runoilija
Eumelos, peripateettiseen koulukuntaan kuulunut filosofi
Eumelos (n. 190 jaa.), taidemaalari
Eumelos (300/400-luku jaa.), eläinlääkäri, joka kirjoitti ammatistaan
Emporeiós

| Emporeiós Εμπορειός |
| --- | --- |
 Emporeióksen kylä.
 Emporeiós
 Koordinaatit: 36°36′13″N, 27°10′37″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kos
Kunta:  Nísyros
Hallinto:  
 – Asutustyyppi:  kylä
 – Kallikrates-koodi:  6402000201
Väkiluku (2011):  27
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Emporeiós (kreik. Εμπορειός; myös Emporiós, Emboreiós, Emboriós) on Kreikan kylä, joka sijaitsee Nísyroksen saarella. Se kuuluu hallinnollisesti Nísyroksen kuntaan, Kosin alueyksikköön ja Etelä-Egean saarten alueeseen. Kylän väkiluku on 27 (vuonna 2011).
Emporeiós sijaitsee Nísyroksen kraatterin koillisreunalla noin 8 kilometriä saaren pääkylästä Mandrákista itään. Se on rakennuskannaltaan hyvin perinteinen. Kylän nähtävyyksiin kuuluu muun muassa Panagiá Kyrán luostari.
Emporeiós muodostaa myös laajemman kyläyhdyskunnan (Τοπική Κοινότητα Εμπορειού, Topikí Koinótita Emporeioú), johon kuuluvat varsinaisen Emporeióksen kylän lisäksi Páloin kylä sekä Ágios Antónioksen ja Strongylín saaret. Koko yhdyskunnan väkiluku on 266.
Euller

| Henkilötiedot |
| --- | --- | --- | --- |
Koko nimi: Euller da Silva Rodrigues
Syntymäaika: 30. tammikuuta 1995
Syntymäpaikka: , Brasilia
Pelipaikka: hyökkääjä
Pituus: 188 cm 
Paino: 75 kg 
Junioriseurat
: Fluminense
Seurat
| Vuodet | Seura | O | (M) |
| 2016– | → FC Lahti (laina) | 0 | (0) |
 Seurajoukkueuran tilastot kattavat vain kansalliset sarjat, päivitetty 27. tammikuuta 2016.
Euller da Silva Rodrigues (s. 30. tammikuuta 1995) on brasilialainen jalkapalloilija, joka on pelannut Suomen Veikkausliigassa FC Lahden joukkueessa lainasopimuksella kotimaansa Fluminensesta. Pelipaikaltaan Euller on hyökkääjä.
Euller on Fluminensen kasvatti. Tammikuussa 2016 hän siirtyi kauden 2016 kattavalla lainasopimuksella Fluminensen yhteistyöseuraan, Suomen Veikkausliigassa pelaavaan FC Lahteen.
Emilia Kanerva

Emilia Kanerva (s. 16. marraskuuta 1998 Kirkkonummi) on uransa vuonna 2024 lopettanut suomalainen judoka. Hän edusti Kirkkonummen Judoseuraa ja häntä valmensi Marko Laaksonen.
Kanerva aloitti judon viisivuotiaana ja sai 1. danin mustan vyön nuorimpana suomalaisena naisjudokana. 16 ikävuoteen mennessä hän voitti aikuisten Suomen mestaruuden kahdesti (vuosina 2014 ja 2015) ja hänellä oli maaliskuussa 2024 yhteensä 15 aikuisten Suomen mestaruutta.  Kanervalla oli yli 70 ottelun mittainen voittoputki, jonka aikana hän voitti muun muassa alle 18-vuotiaiden Euroopan mestaruuden 57 kg:n painoluokassa heinäkuussa 2015. Heinäkuun lopulla Euroopan nuorten olympiafestivaaleilla Tbilisissä Kanerva oli kolmas. Elokuussa 2015 hän sai hopeaa alle 18-vuotiaiden MM-kilpailuissa Sarajevossa. Samalla Kanerva oli ykkösenä 57 kg:n painoluokan alle 18-vuotiaiden maailmanlistalla.
Kanerva kävi Mäkelänrinteen urheilulukiota. Hän opiskeli Helsingin yliopiston matemaattis-luonnontieteellisessä tiedekunnassa, ekonometrian linjalla ja teki opiskelunsa ohessa matematiikan opettajan sijaisuuksia kotikunnassaan Kirkkonummella.
Kanerva ilmoitti lopettavansa judokan uransa tammikuussa 2024 ja toimii vakituisena matematiikan, kemian ja fysiikan opettajana Nissnikun yläkoulussa, Kirkkonummella. Lopettamisilmoituksensa jälkeen hän osallistui vielä maaliskuussa judon SM-kisoihin sekä avoimen luokan SM-kisoihin ja voitti uransa 14. ja 15. Suomen mestaruudet.
Aiheesta muualla

Emilia Kanervan profiili JudoInside.comissa (englanniksi)
Emil Öhmann

Emil Öhmann (25. tammikuuta 1894 Helsinki – 7. lokakuuta 1984 Helsinki) oli kansainvälisesti tunnettu suomalainen kielentutkija. Hän oli ensin Turun yliopiston, sitten Helsingin yliopiston germaanisen kielitieteen professori, mutta hänen tutkimuksensa käsittelivät myös suomen kieltä. Hän on kirjoittanut muun muassa kansantajuisen, kielitieteen perusasioita käsittelevän kirjan Kieli ja kulttuuri, jonka vuonna 1964 ilmestynyt laitos kuuluu Jokamiehen korkeakoulu -kirjasarjaan.
Teoksia

Studien über die französischen Worte im Deutschen im 12. und 13. Jh. Väitöskirja. Helsinki 1918
Zur geschichte der adjektivabstrakta auf ida, -î und -heit im deutschen. Suomalainen tiedeakatemia, Helsinki 1921
Der S-plural im Deutschen. Suomalainen tiedeakatemia, Helsinki 1924
Zur Kindheit Jesu Konrads von Fussesbrunnen. Turun yliopisto, Turku 1929
Heinrich Heine: Runoilijakohtalo. Karisto 1930
Saksan kielioppi. Tekijät M. A. Jokobsson, Emil Öhmann. Otava 1938, 15. painos 1972
Der italienische Einfluss auf die deutsche Sprache bis zum Ausgang des Mittelalters. Helsinki 1942
Kieli ja kulttuuri: Kielitieteen peruskysymyksiä. Otava 1947, 3. painos 1964
Die mittelhochdeutsche Lehnprägung nach altfranzösischm Vorbild. Suomalainen tiedeakatemia, Helsinki 1951
Über hyperkorrekte Lautformen. Suomalainen tiedeakatemia, Helsinki 1960
Zur Kenntnis der französichen Bestandteile in den rheinischen Mundarten. Suomalainen tiedeakatemia, Helsinki 1965
Genusbeeinflussung von Substantiven durch eine fremde Sprache. Suomalainen tiedeakatemia, Helsinki 1968
Palkintoja

Emil Aaltosen säätiön kunniapalkinto 1955
Grimmin veljesten palkinto 1961
Kultainen Goethe-mitali
Kirjallisuutta

Emil Öhmann zu seinem 60 Geburtstag am 25 Januar 1954 von Freunden und Fachgenossen.  (Annales Academiae scientiarum Fennicae, B:84)  Helsinki:  Suomalainen tiedeakatemia, 1954.  ISSN 0066-2011.
Aiheesta muualla

Öhmann, Emil hakuteoksessa Uppslagsverket Finland (2012). (ruotsiksi)
Eumelos (mytologia)

Eumelos oli kreikkalaisessa mytologiassa Ferain kuningas ja Admetoksen ja Alkestiin poika. Hän nai Ikarioksen tyttären Ifthimen. Troijan sodassa hän johti yhtätoista laivaa miehistöineen taisteluun Troijaa vastaan.
Eumelos oli tunnettu nopeista hevosistaan, jotka itse Apollon oli kouluttanut. Hän osallistui niillä valjakkoajoon Patrokloksen muistokisoissa ja olisikin voittanut, ellei hänen vaununsa olisi rikkoutunut kesken kisaa. Hän oli myös yksi Troijan puuhevoseen piiloutuneista sotureista.
Emporia

Emporia voi tarkoittaa seuraavia:
Emporia, kunnallishallinnoton alue Floridassa
Emporia, kaupunki Indianassa
Emporia, kaupunki Kansasissa
Emporia, kaupunki Virginiassa
Emporia, kauppakeskus Malmössä
Emporia Telecom, itävaltalainen yritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Emporia”, voi hakea sivunnimihaulla, laajalla sivunnimihaulla tai tekstihaulla.
Emilia Jansson

| Emilia Jansson> Henkilötiedot |
| --- | --- |
Syntynyt: 1992 (ikä 31–32)
Ammatti:  näyttelijä
Näyttelijä
Aktiivisena:  2016–
Merkittävät roolit:  Krista Eerola (Rantabaari)
Aiheesta muualla
IMDb
Elonet
Emilia Jansson (s. 1992) on suomenruotsalainen näyttelijä. Hän on valmistunut teatteritaiteen maisteriksi Taideyliopiston Teatterikorkeakoulusta vuonna 2021. Hän on tehnyt töitä näyttelijänä niin teatterissa kuin televisiossakin. Televisiossa hänen pisin roolinsa on Rantabaari-draamasarjan Krista Eerolana.
Aiheesta muualla

Emilia Jansson Internet Movie Databasessa. (englanniksi)
Emilia Jansson Elonetissä.
Emilia Janssonin profiili Näyttelijäliiton sivuilla
Eumaios

Eumaios oli kreikkalaisessa mytologiassa Odysseuksen uskollinen sikopaimen. Hän oli Syrian saaren kuninkaan Ktesioksen poika, jonka tämän foinikialainen lastenhoitaja oli siepannut mukaansa laivalle paetessaan maanmiestensä mukana orjuudestaan. Ithakassa merimiehet olivat myyneet hänet orjaksi Laerteelle, Odysseuksen isälle.
Kun Odysseus palasi 20 vuoden jälkeen Troijan sodasta, Eumaios kohteli häntä hyvin tarjoten hänelle ruokaa ja suojaa siitäkin huolimatta, ettei tunnistanut tuntemattomaksi naamioitunutta isäntäänsä.
Eulises González Sánchez

Eulises González Sánchez (s. 26. lokakuuta 1938 Tinjacá) on kolumbialainen roomalaiskatolinen piispa. Hänet vihki papiksi Girardotin hiippakuntaan Paavali VI 22. elokuuta 1968. Hänet nimitettiin San Andrés y Providencian apostoliseksi vikaariksi sekä Tatiltin titulaaripiispaksi 5. joulukuuta 2000, ja piispaksi vihkiminen seurasi 10. maaliskuuta 2001. Pääkonsekraattorina toimi Beniamino Stella, jota avustivat Jorge Ardila Serrano ja Jesús María Coronado Caro.
Europarlamenttivaalit 2004

Vuoden 2004 europarlamenttivaalit järjestettiin Euroopan unionin 25 jäsenmaassa 10.–13. kesäkuuta 2004. Konservatiivit ja kristillisdemokraatit kasvattivat kannatustaan ja paikkamääränsä sosialistien ja sosiaalidemokraattien kustannuksella, ja heistä tuli parlamentin suurin ryhmä.
Tulokset

| Euroopan parlamentin vaalit 2004 - Lopulliset tulokset 20> 7.2004.Ryhmä | Euroopan parlamentin vaalit 2004 - Lopulliset tulokset 20> 7.2004.Ryhmä | Euroopan parlamentin vaalit 2004 - Lopulliset tulokset 20> 7.2004.Kokoonpano | Euroopan parlamentin vaalit 2004 - Lopulliset tulokset 20> 7.2004.Puheenjohtaja | Euroopan parlamentin vaalit 2004 - Lopulliset tulokset 20> 7.2004.MEPt | Euroopan parlamentin vaalit 2004 - Lopulliset tulokset 20> 7.2004.MEPt | Euroopan parlamentin vaalit 2004 - Lopulliset tulokset 20> 7.2004.MEPt |
| --- | --- | --- | --- | --- | --- | --- |
|   | EPP–ED | Konservatiivit ja kristillisdemokraatit | Hans-Gert Pöttering | 268 |  |  |
|   | PES | Sosialistit ja sosiaalidemokraatit | Martin Schulz | 200 |  |  |
|   | ALDE | Liberaalit ja liberaalidemokraatit | Graham Watson | 88 |  |  |
|   | G–EFA | Vihreät ja regionalistit | Daniel Cohn-Bendit Monica Frassoni | 42 |  |  |
|   | EUL–NGL | Kommunistit ja äärivasemmisto | Francis Wurtz | 41 |  |  |
|   | ID | Euroskeptikot | Jens-Peter Bonde Nigel Farage | 37 |  |  |
|   | UEN | Kansalliset konservatiivit | Brian Crowley Cristiana Muscardini | 27 |  |  |
|   | NI | Riippumattomat | ei puheenjohtajaa | 29 | Yhteensä: 732 | Lähteet:  |
Ernestasin työväentalo

| Ernestasin työväentalo |
| --- | --- |
Osoite:  Ernestasintie 137, 06500 Porvoo
Sijainti:  Ernestas, Porvoo
Koordinaatit:  60°23′05″N, 25°35′00″E
Rakennustyyppi:  työväentalo
Perustettu:  1950
Rakennuttaja:  Drägsby socialdemokratiska småbrukar och arbetarförening
Omistaja:  Ernestas Soc. Dem. Förening rf.
Kerrosala:  110 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ernestasin työväentalo (Folkets hus Ernestas) on työväentalo Porvoon Ernestasissa.
Historiaa

Lapualaisvuonna 1930 Karl-August Fagerholmin eduskuntavaalipuhetilaisuuden jälkeen Drägsbyn torpparikylässä päätettiin pitää työväenyhdistyksen perustamistilaisuus. Drägsby socialdemokratiska småbrukar och arbetarförening (Drägsbyn pienviljelijäin ja työväen sosialidemokraattinen yhdistys) perustetiin 26.10.1930.
Rakennus

Ernestasin työväentalon rakentaminen aloitettiin vuonna 1950 Allan Karlsonin myymälle tontille. Talossa on 160-paikkainen juhlasali näyttämöineen sekä ravintola ja keittiö. Lisäksi vuonna 1976 rakennettiin ulkorakennus.
Työväentalolle on Porvoon keskustasta matkaa kuusi kilometriä. Rakennuksen pinta-ala on 110 m², juhlasalin 90 m². Saliin mahtuu 120 henkeä. Lisäksi talossa on pieni keittiö, tarjoiluhuone, eteinen ja sisä-WC.
Toimintaa

Yhdistyksen toiminta lähti vilkkaasti käyntiin heti perustamisen jälkeen. Vuonna 1931 rakennettiinkin jo tanssilava asukkaiden viihdyttämiseksi sekä varain keruuta varten yhdistykselle. Silloin 1930-luvulla tehtiin paljon retkiä, esimerkiksi veneretki Svartbäckiin ja henkilöautoilla Punkaharjulle. Vuonna 1938 osallistuttiin Pohjoismaisen kansanvallan suurille juhlapäiville, jotka pidettiin Turussa. Kesällä 1980 työväentalossa ja sen pihalla pidettiin Suomen ruotsalaisen työväenliiton maakuntajuhlat.
Find My

Find My eli suomeksi Missä on... on Applen luoma palvelu, jolla voidaan paikantaa omia, perheenjäsenten, sekä ystävien laitteita. Se toimii iPhoneilla, iPadeilla, Maceilla ja joidenkin oheislaitteiden kanssa, esimerkiksi AirPodsien. Sovellus syntyi vuonna 2019 ja korvasi aikaisemmat Etsi iPhoneni sekä Etsi Ystäväni -palvelut yhdistämällä ne yhteen ja samaan sovellukseen. Jos sovelluksen käyttäjä on perheryhmän jäsen, voi hän paikantaa muiden perheenjäsenien laitteiden sijainnin. Find My -palvelusta voidaan myös laitteesta riippuen soittaa merkkiääni, lukita ja tyhjentää laite etänä, sekä käyttää aktivointilukkoa uusimpien Macien kanssa. Sovelluksen käyttö on maksutonta, ja sitä voi hallinnoida joko jollain Applen laitteella tai iCloudin selainversiossa.
Eumaros

| Eumaros> Εὔμαρος.Henkilötiedot |
| --- | --- |
Syntynyt: 500-luku eaa.
Kuollut: 500-luku eaa.?
Ammatti:  vaasimaalari
Taiteilija
Aktiivisena:  n. 550–? eaa.
Taidesuuntaus:  mustakuviokeramiikka
Eumaros (m.kreik. Εὔμαρος, lat. Eumarus) oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella 500-luvun eaa. jälkimmäisellä puoliskolla.
Eumaros on varhaisin antiikin kirjallisuudessa nimeltä mainittu vaasimaalari. Hänet mainitsee Plinius vanhempi, joka sanoo Eumaroksen olleen ensimmäinen vaasimaalari, joka erotti maalauksissa miehet ja naiset toisistaan. Tällä tarkoitetaan todennäköisesti sitä, että hän maalasi ensimmäisenä naisten ihon vaaleammalla ja miesten ihon tummemmalla, mistä tuli yleinen käytäntö. Plinius sanoo hänen myös esittäneen monenlaisia hahmoja, mikä viittaa mahdollisesti kokeiluihin erilaisilla asennoilla.
Eumaroksen aloittamaa kehitystä jatkoi Kimon Kleonailainen, joka saattoi olla hänen oppilaansa. Eumaros oli mahdollisesti sama henkilö kuin Eumares, joka mainitaan Akropoliilta löytyneissä piirtokirjoituksissa kuvanveistäjä Antenorin isäksi.
Etruskien kaupungit

Etruskien tärkeimmät kaupungit.
Etruskien kaupungit olivat itsenäisiä kaupunkivaltioita, joista tärkeimmät muodostivat 12 kaupungin liiton, ns. dodekapoliin. Kaupunkiliitolla oli yhteinen pyhäkkö Fanum Voltumnaessa lähellä Volsiniita.
Useat lähteet viittaavat etruskien ydinalueen Etrurian ”kahdentoista kansan” liittoon, joka oli perustettu uskonnollisia tarkoituksia varten, mutta jolla oli myös selviä poliittisia päämääriä. Liiton kaupunkien edustajat tapasivat vuosittain Volsiniin Fanum Voltumnaessa Voltumna-jumalan pyhäkössä. Pyhäkön tarkka sijainti ei ole tiedossa, mutta se on saattanut sijaita jossain lähellä nykyistä Orvietoa. Liiton kahdestatoista kansasta ei ole olemassa virallista luetteloa. Luultavasti kansat tulivat kuitenkin seuraavista suurista kaupungeista: Caere, Tarquinii, Vulci, Rusellae, Vetulonia, Populonia, Veii, Volsinii, Clusium, Perusia, Cortona, Arretium, Faesulae ja Volaterrae. Myös Campaniassa ja pohjois-Italiassa on ilmeisesti ollut vastaavia liittoumia, mutta niiden jäsenkaupungeista ei ole tarkempaa tietoa.
Kaupunkiliiton ja sen jäsenkaupunkien virkamiesten nimitykset tunnetaan, mutta heidän tarkempi toimenkuvansa on epävarma. Lauchme (latinaksi lucumo) oli etruskien nimitys kaupunkivaltion kuninkaalle. Liittouman puhemiehen nimike oli zilath rasnal (latinaksi praetor Etruriae), joka merkitsi suunnilleen ”Etrurian tuomari”.
Find Me (kappale)

| ”Find Me” Sigma feat>  Birdy |
| --- | --- | --- |

Singlen tiedot
 Julkaistu: 4. marraskuuta 2016
 Formaatti: digitaalinen
 Tuottaja(t): Edwards, Lezie, Sigma, Tommy D
 Tyylilaji: Pop breakbeat
 Kesto: 03.24
 Levy-yhtiö: 3Beat
Sigman muut singlet
| ”Cry” 2016 | ”Find Me” 2016 | ”Forever” 2017 |
Birdyn muut singlet
| ”Words” 2016 | ”Find Me” 2016 | ”Hear You Calling” 2016 |
Find Me on englantilaisen yhtyeen Sigman kappale, joka julkaistiin 4. marraskuuta 2016. Kappaleen esittää heidän lisäkseen laulaja Birdy.
Europarlamenttivaalit 1999

Vuoden 1999 europarlamenttivaalit järjestettiin kesäkuussa 1999. Suurimmassa osassa maita varsinainen vaalipäivä oli 13. kesäkuuta.
Tulokset

| Euroopan parlamentin vaalit - Lopulliset tulokset 20> 7.1999.Ryhmä | Euroopan parlamentin vaalit - Lopulliset tulokset 20> 7.1999.Ryhmä | Euroopan parlamentin vaalit - Lopulliset tulokset 20> 7.1999.Kokoonpano | Euroopan parlamentin vaalit - Lopulliset tulokset 20> 7.1999.Puheenjohtaja | Euroopan parlamentin vaalit - Lopulliset tulokset 20> 7.1999.MEP:t | Euroopan parlamentin vaalit - Lopulliset tulokset 20> 7.1999.MEP:t | Euroopan parlamentin vaalit - Lopulliset tulokset 20> 7.1999.MEP:t |
| --- | --- | --- | --- | --- | --- | --- |
|   | EPP–ED | Konservatiivit ja kristillisdemokraatit | Hans-Gert Pöttering | 233 |  |  |
|   | PES | Sosialistit ja sosiaalidemokraatit | Enrique Barón Crespo | 180 |  |  |
|   | ELDR | Liberaalit ja liberaalidemokraatit | Pat Cox | 50 |  |  |
|   | Greens/EFA | Vihreät ja regionalistit | Heidi Hautala Paul Lannoye | 48 |  |  |
|   | GUE/NGL | Kommunistit ja äärivasemmisto | Francis Wurtz | 42 |  |  |
|   | UEN | Kansalliset konservatiivit | Charles Pasqua | 31 |  |  |
|   | EDD | Euroskeptikot | Jens-Peter Bonde | 16 |  |  |
|   | TGI | Sekaryhmä | Gianfranco dell'Alba Francesco Speroni | 18 |  |  |
|   | NI | Riippumattomat | ei kukaan | 8 | Yhteensä: 626 | Lähteet:   (Arkistoitu – Internet Archive) |
Suomen europarlamenttivaalit 1999
Etujärvi

| Etujärvi |
| --- | --- |
Valtiot:  Suomi 
Paikkakunta:  Askola
Koordinaatit:  60°32′12″N, 25°36′00″E
Järvinumero:  18.021.1.001
Mittaustietoja
Pinnankorkeus:  38,6 m 
Rantaviiva:  1,9 km 
Pinta-ala:  0,17 km² 
 fiEtujärvi 
Etujärvi on järvi Askolan keskustaajaman tuntumassa itäisellä Uudellamaalla. Sen pinta-ala on 16,8 hehtaaria. Etäisyys Helsingistä on 54 kilometriä koilliseen ja Porvoosta 16 kilometriä pohjoiseen.
Maantiede

Etujärvi on soikiomainen, sen pituus etelästä pohjoiseen on noin 600 metriä ja leveys lännestä itään noin puolet pituudesta. Saaria ei ole. Rannat ovat kulttuurimaisemaa, lounaassa levittäytyy pieni suoalue. Pohjoisessa sijaitsee Takajärvi, järviä erottaa noin sata metriä leveä kannas. Etujärvi ja Takajärvi ovat olleet aiemmin yksi järvi, jonka nimi oli Nalkkilanjärvi. Niiden länsipuolella sijaitsee Nalkkilan kylä. Porvoonjoki on kenties aikoinaan virrannut Nalkkilanjärven kautta. Etujärven ja Takajärven korkeustasot ovat edelleen yhtenevät. Etujärven lounaisrannalta lähtee Porvoonjokeen johtava laskuoja.
Etujärvi on kuudenneksi laajin Askolan kahdestatoista vähintään hehtaarin laajuisesta järvestä.
Etujärvi (18.021.1.001) kuuluu Vakkolan alueeseen (18.021), joka on kolmannen jakovaiheen vesistö Porvoonjoen vesistössä (18). Toinen jakovaihe on Porvoonjoen keskiosan alue (18.02). Etujärvi ja Takajärvi ovat Vakkolan alueen ainoat yli hehtaarin laajuiset vakavedet.
Aiheesta muualla

ASKOLAN ETU-JA TAKAJÄRVEN PALEOLIMNOLOGINEN TUTKIMUS (pdf) (Arkistoitu – Internet Archive)